പെഗസിസ് ഫോണ് ചോര്ത്തല് കൂടുതല് പേരുകള് ഇന്ന് പുറത്തുവന്നേക്കും പെഗസിസ് ഫോണ് ചോര്ത്തലുമായി ബന്ധപ്പെട്ടു കൂടുതല് പേരുകള് ഇന്ന് പുറത്തുവന്നേക്കും. വ്യവസായികള്, സര്ക്കാര് ഉദ്യോഗസ്ഥര് എന്നിവരുടേതുള്പ്പെടെ വന് പേരുകളാണ് ഇനിയും പുറത്തു വരാനുള്ളത് എന്നാണ് റിപ്പോര്ട്ട്. റോ, കരസേന, ബിഎസ്എഫ്, എന്ഫോഴ്സ്മെന്റ് ഡയറക്ടറേറ്റ് എന്നിവയിലെ മുതിര്ന്ന ഉദ്യോഗസ്ഥരുടെ ഫോണുകള് ചോര്ത്തിയതായുള്ള റിപ്പോര്ട്ട് പെഗസിസ് പ്രോജക്ട്ട് കഴിഞ്ഞ ദിവസം വെളിപ്പെടുത്തിയിരുന്നു. ടുജി സ്പെക്ട്രം കേസും, കോണ്ഗ്രസ് നേതാവ് പി. ചിദംബരത്തിന് എതിരായ എയര്സെല് മാക്സിസ് കേസും അന്വേഷിച്ച എന്ഫോഴ്സ്മെന്റ് ഡയറക്ടറേറ്റ് ഉദ്യോഗസ്ഥന് രാജേശ്വര് സിംഗ്, ഡല്ഹി മുഖ്യമന്ത്രി അരവിന്ദ് കേജ്രിവാളിന്റെ പി.എ വി. കെ ജെയിന് തുടങ്ങിയ പേരുകളാണ് കഴിഞ്ഞ ദിവസം പുറത്തു വന്നത്. Read Also: പെഗസിസ് ഫോണ് ചോര്ത്തല് ജുഡീഷ്യല് അന്വേഷണം പ്രഖ്യാപിച്ച് പശ്ചിമ ബംഗാള് പെഗസിസ് ആരോപണവുമായി ബിജെപി നേതാവ് സുബ്രഹ്മണ്യന് സ്വാമിയാണ് ആദ്യം രംഗത്തെത്തിയത്. തുടര്ന്ന് ദി വയര് അടക്കമുള്ള മാധ്യമങ്ങള് വാര്ത്ത പുറത്തുവിട്ടു. കേന്ദ്രമന്ത്രിമാര്, പ്രതിപക്ഷ നേതാക്കള്, സുപ്രിംകോടതി ജഡ്ജി, മാധ്യമപ്രവര്ത്തകര് അടക്കമുള്ളവരുടെ ഫോണ് വിവരങ്ങള് ചോര്ത്തിയതായാണ് ആരോപണം. സംഭവം വലിയ വിവാദത്തിനാണ് തിരികൊളുത്തിയത്.